Michael-Angelo Guest House | LekkeSlaap
Michael-Angelo Gastehuis is net 'n entjie vanaf hoofroetes na Johannesburg/Klerksdorp (N12) en Carletonville/Viljoenskroon (R501) af. Dit is loopafstand vanaf die Potchefstroom-gholfbaan en 2 minute vanaf die Mooirivier Winkelsentrum met verskeie restaurante en rolprentteaters, in 'n rustige woonbuurt geleë.
Hierdie dubbelverdieping-eenheid bied ons gaste 'n aangename, stylvolle, private en landelike klassieke verblyf. Word wakker met die gekwetter van voëls in jou ore en geniet 'n heilsame ontbyt wat in die funksiesaal (met sitplek vir 40) bedien word voordat die dag aanpak.
Dis die ideale plek vir intieme, stylvolle troues vir 'n maksimum van 60 mense, kunsuitstallings, privaat funksies, konferensies en korporatiewe bekendstellings.
Hoewel die kamers heeltemal apart en privaat is, mag gaste ook van die boudoir-vleuelklavier en imposante wit trappe met 'n rooi tapyt gebruik maak - dis ideaal vir bruide se groot dag.